#### FARSKÝ LIST

**20. december 2021 – 9. január 2022, číslo 436**

*Gréckokatolícka cirkev, farnosť Čičava, Čičava 38, 09301*

Tel.: 0911/711488, o.martinlaban@gmail.com

***Čo robí Boha bohom na púšti?***

***===========================***

*"Ako [Ježiš] vystupoval z vody, videl otvorené nebo a Ducha, ktorý ako holubica zostupoval na neho. A z neba zaznel hlas: "Ty si môj milovaný Syn, v tebe mám zaľúbenie." A hneď ho Duch hnal na púšť. Na púšti bol štyridsať dní a satan ho pokúšal. Bol medzi divou zverou a anjeli mu posluhovali." (Mk 1, 10-13)*

*Plný Ducha? Prázdny od všetkého ostatného? Prosto - Boh? Stále Ním Je, nielen čiastočne, nielen v konaní, ale v samom bytí?*

*Čosi sa pokazilo. Vlastne celkom dobre vieme, čo. Kňaz ako pastier žil v minulosti uprostred svojho ľudu a sám ľud tvoril komunitu, spoločenstvo, kde obec a farnosť boli jedno a spoločný život prenikal všetko. Časy sa zmenili a viac to už neplatí. Sme fragmentovaná spoločnosť a už ani to, že sama rodina žije spoločne, nie je samozrejmé, ba je to skôr rarita, pretože aj jej členovia väčšinu času trávia každý inde.*

*V tejto situácii sa kňaz ocitol akoby na púšti. Spojivo spoločného života sa často pretrhlo. Zmenil sa na úradníka, správcu, vysluhovateľa. Odrezaný od ľudu, ktorý sa doslova a do písmena rozpŕchol. Spoločný život sa zmenil na sporadické navštevovanie - aj to často už len neosobne, na omši. A pretože bez spoločenstva ani omša "nefunguje" ako má a jej ovocie je úmerné (in)dispozícií účastníkov, väčšina sa nakoniec vytratila úplne.*

*Čo v takejto chvíli? Na púšti a sám? Čo robí Boha bohom na púšti? To, že Bohom prosto je. Plný Boha. Ako človek Kristus Ježiš - plný Ducha. Len Ducha. Svätý a čistý. Boží. Na začiatku svojho pôsobenia Ježiš sa dáva Jánovi pokrstiť. V krste skutočne zomiera starý človek. Tesár z Nazareta viac už nie je. Na samom začiatku Ježiš obetuje všetko, zanecháva všetko. Zostupuje Duch a toto všetko v Ňom zapĺňa. Až potom sa z púšte vráti. A nemusí hľadať ľudí. Oni si veľmi rýchlo nájdu Jeho, až tak, že "stále prichádzalo a odchádzalo mnoho ľudí a nemali sa kedy ani najesť" (Mk 6, 31).*

*Toto je cena za to, byť plný Ducha: "ani jeden z vás, ak sa nezriekne všetkého, čo má, nemôže byť mojím učeníkom" (Lk 14, 33). Sám Ježiš ju zaplatil ako prvý, tam, v Bethabare, keď bol pokrstený. A Duch je to, čo otvára dvere na púšti, "teš sa, pláň a pustatina, plesaj, púšť, a rozkvitni sťa jesienka! … Vtedy sa roztvoria oči slepých a uši hluchých sa otvoria. Vtedy sťa jeleň bude skákať chromý a jazyk nemého zaplesá, ba vyvierať budú na púšti vody a potoky na pustatine. Vyschnutá zem bude jazerom a suchá pôda prameňom vôd; na mieste, kde sa rozvaľovali šakaly, je zeleň trsti a šašiny" (Iz 35, 1.5-7), hovorí Boh.*

*Musíme toto rozhodnutie urobiť - zanechať či nezanechať všetko, zomrieť či nezomrieť sebe, jedno z toho zvoliť musíme. Svätosť alebo pokrytectvo - pretože synom Boha, bohom, sa dá buď byť, alebo ho iba hrať (či praktizovať, ako sa to hovorieva).*

*"Spoľahlivé je to slovo: Ak sme s ním zomreli, s ním budeme aj žiť." (2Tim 2, 11)*

*Sme pripravení zomrieť - aby sme mohli vstať? Žiadne kázanie, žiadne slová nemajú šancu - iba svätosť nového človeka, na ktorej môže každý vidieť, čo nie je možné slovami opísať a každý môže zatúžiť po tom, k čomu slová nadchnúť nedokážu.*

*Sme pripravení ísť na púšť? Pretože púšť je znakom, miestom oslobodenia, ako vraví Jung. Problém, ktorý sa stáva príležitosťou.*

***Keď malosť a veľkosť splynú v jedno...***

***==============================***

*Dalo by sa povedať, že neexistuje menšia malosť, väčšie poníženie sa, než je zbožštenie. To znie dobre bláznivo a paradoxne, že? Ale v istom veľmi dôležitom zmysle to tak naozaj je. Je to totiž presne na jednej strane opačný pohyb, než ten, ktorý kvôli nám podstúpil Boh, avšak vo svojej podstate zároveň identický.*

*O Bohu čítame: "On, hoci má božskú prirodzenosť, nepridŕžal sa svojej rovnosti s Bohom, ale zriekol sa seba samého, vzal si prirodzenosť sluhu, stal sa podobný ľuďom; a podľa vonkajšieho zjavu bol pokladaný za človeka. Uponížil sa, stal sa poslušným až na smrť, až na smrť na kríži" (Flp 2, 6-8). Zriekol sa seba samého, úplne sám seba vyprázdnil, aby sa stal niečím, čím dovtedy nebol: človekom.*

*Pavol nám v súvislosti s tým prikazuje: "Zmýšľajte tak ako Kristus Ježiš" (Flp 2, 5) a hoci v tomto prípade mu ide skôr o to, nasledovať Krista v tom, o čom hovoril tesne predtým, že "nech nik nehľadí iba na svoje vlastné záujmy, ale aj na záujmy iných" (Flp 2, 4), na inom mieste poukazuje na podobnosť aj v samotnom vyprázdnení sa od seba: "máte odložiť starého človeka s predošlým spôsobom života, ktorý sa ženie za klamnými žiadosťami do skazy, a obnovovať sa duchovne premenou zmýšľania, obliecť si nového človeka, ktorý je stvorený podľa Boha v spravodlivosti a pravej svätosti" (Ef 4, 22-24). Aj v tomto nasledujeme Krista, podobnou cestou, ale z opačnej strany. Slová o Ňom by sme teda mohli na seba vztiahnuť nejako takto: "My, hoci sme boli hriešnici a mali prirodzenosť sluhov, nepridŕžali sme sa tohto svojho starého človeka, ale zriekli sme sa samých seba, prijali sme od Boha prirodzenosť synov, stali sme sa podobní Bohu; a podľa prirodzenosti sme boli ustanovení za bohov v Bohu. Boli sme povýšení a to až po úplnú podobnosť, po samotný život Boha vo Večnosti!"*

*V okamihu, keď sme sa teda úplne vzdali samých seba, sami sa zo seba vyprázdnili, stali sme konečne plnými, plnými Boha a plnými v Bohu a tak sme dosiahli absolútnu plnosť. V okamihu, keď sme sa sami stali malými a zriekli sa všetkého, čo by sme mohli mať svoje vlastné, stali sme sa v Bohu absolútne a nekonečne veľkými a sám Boh sa stal našim vlastným. A tak úplná malosť vedie k úplnej veľkosti v Bohu, úplné vyprázdnenie k úplnému naplneniu v Kristovi. Ako to v trochu iných termínoch hovorí Pavol: "Spoľahlivé je to slovo: Ak sme s ním zomreli, s ním budeme aj žiť" (2 Tim 2, 11), "veď vieme, že náš starý človek bol s ním ukrižovaný, aby bolo hriešne telo zničené, aby sme už neotročili hriechu. Lebo kto zomrel, je ospravedlnený od hriechu. Ale ak sme zomreli s Kristom, veríme, že s ním budeme aj žiť" (Rim 6, 6-8). Alebo ako inde Ježiš sám hovorí a opakuje: "Kto nájde svoj život [dosl. svoju dušu, samého seba], stratí ho, a kto stratí svoj život [dušu, seba] pre mňa, nájde ho" (Mt 10, 39).*

*Toto je onen princíp tajomnej výmeny. Dôvod, prečo "budú poslední prvými a prví poslednými" (Mt 20, 16) a "každý, kto sa povyšuje, bude ponížený, a kto sa ponižuje, bude povýšený" (Lk 14, 11).*

Liturgický program

|  |  |  |  |
| --- | --- | --- | --- |
|  | **Čičava** | **Komárany** | **Merník** |
| **Po****20.12.** | Predprazdenstvo Narodenia nášho Pána, Boha a Spasiteľa Ježiša Kristasvätý hieromučeník Ignác Bohonositeľ |
| 16.00 +Jozef, Júlia, Ján (r.Antušova) |  | 17.00 spoveď18.00 liturgia |
| **Ut****21.12.** | Svätá mučenica Juliána |
|  | 16.00 spoveď17.00 +Pavol (r.Bohačova) + panychýda |  |
| **St****22.12.** | .Svätá veľkomučenica Anastázia |
|  |  |  |
| **Št** **23.12.** | Desiati svätí mučeníci z Kréty |
| 16.00 spoveď17.00 +Anna (r.Jendrejova) |  |  |
| **Pi****24.12.**  | Predvečer narodenia PánaSvätá prepodobná mučenica Eugénia | Zdržanlivosť od mäsa s pôstom |
| 12.00 Večiereň s liturgiou Bazila Veľkého +Mária (r.Sotakova)19.30 Veľké povečerie s lítiou | 21.00 Veľké povečerie s lítiou | 8.00 Cárske časy |
| **So****25.12.** | ***Narodenie nášho Pána, Boha a Spasiteľa Ježiša Krista*** | *Prikázaný sviatok**Myrovanie**Deň pracovného pokoja* |
| 9.15 \*za farnosť | 11.00 na úmysel darcu | 7.30 na úmysel darcu |
| **Ne****26.12.** | **Nedeľa po Kristovom narodení****Zhromaždenie k Presvätej Bohorodičke** | Prikázaný sviatokDeň pracovného pokoja |
| 9.15 \*Branislav s rod. (r.Budaiova) | 7.30 \*ZBP Štefan s rod. (r.Ihnatova) | 11.00\*za farnosť |

|  |  |  |
| --- | --- | --- |
| **Po****27.12.** | Svätý apoštol, prvomučeník a archidiakon Štefanprepodobný Teodor Popísaný |  |
| 17.30 na úmysel darcu | 16.00 +Andrej, Mária, Štefan, Anna (r.Bohačova) |  |
| **Ut****28.12.** | Svätí 20 000 mučeníci upálení v Nikomédii |
|  | 16.00 +Ján, Mária (r.Červeňakova) + panychýda |  |
| **St****29.12.** | Sväté deti, ktoré dal Herodes povraždiť v Betleheme; prepodobný otec Marcel, igumen |
|  | 8.30 +Anna, Ján (r.Nabožna) + panychýda |  |
| **Št** **30.12.** | *Svätá mučenica Anýzia; prepodobný Zótik, presbyter* |
|  |  |  |
| **Pi****31.12.**  |  |
| 23.15 Ďakovný akatist, polnočné požehnanie Najsv. Eucharistiou |  |  |
| **So****1.1.** | ***Obrezanie nášho Pána, Boha a Spasiteľa Ježiša Krista****Pamiatka svätého Bazila Veľkého, arcibiskupa kapadóckej Cézarei* | *Prikázaný sviatok**Myrovanie* |
| 11.00 \*za farnosť | 9.15 na úmysel darcu | 12.30 na úmysel darcu |
| **Ne****2.1.** | **Nedeľa pred Osvietením**Svätý otec Silvester, rímsky pápež |  |
| 9.15 \*za farnosť | 11.00 na úmysel darcu | 7.30 na úmysel darcu |

|  |  |
| --- | --- |
| **Po****3.1.** | Predprazdenstvo osvietenia; svätý prorok Malachiáš; svätý mučeník Gordios |
|  |  |  |
| **Ut****4.1.** | Zbor svätých sedemdesiatich apoštolov; prepodobný otec Teoktist, igumen zo sicílskeho Kukuma |
|  |  |  |
| **St****5.1.** | Predvečer OsvieteniaSvätý mučeníci Teopempt a Teónas; prepodobná Synkletika | Zdržanlivosť od mäsa, vajec, mlieka + pôst |
| 20.00 Veľké povečerie s lítiou | 17.00 Veľká večiereň s liturgiou Bazila Veľkého a Veľkým svätením vody |  |
| **Št** **6.1.** | **Bohozjavenie nášho Pána, Boha a Spasiteľa Ježiša Krista** | *Prikázaný sviatok**Myrovanie**Veľké svätenie vody* |
| 11.00 \*za farnosť Liturgia s Veľkým svätením vody13.30 Svätenie domov a bytov | 7.30 na úmysel darcu | 9.00 Liturgia s Veľkým svätením vody |
| **Pi****7.1.**  | Zhromaždenie k prorokovi, predchodcovi a krstiteľovi Jánovi |  |
| 9.00 |  |  |
| **So****8.1.** | *Prepodobný otec Juraj Chozebita a prepodobný Emilián Vyznávač; prepodobná matka Dominika* |
|  |  |  |
| **Ne****9.1.** | **Nedeľa po Osvietení**Svätý mučeník Polyeukt |  |
| 9.15 \*za farnosť | 11.00 12.00 Svätenie domov a bytov | 7.3015.00 Svätenie domov a bytov |

***Úmysel modlitby****: za ukončenie pandémie, za pokoj na Slovensku, za pokoj v našej farnosti.*

 *Je obnovené verejné slávenie bohoslužieb. Slávime všetky liturgie v režime OP (očkovaní a prekonaní do 180 dní).*

 *24.12. je prísny pôst, teda zdržanlivosť od mäsa s pôstom. Pôst znamená nejesť, dovolené je najesť sa do sýta raz za deň a dve malé občerstvenia. Do sýta jeme najskôr po 15.00. Zdržanlivosť znamená, že uvedené jedlo nejeme vôbec v daný deň.*

 *Od 25.12. do 4.1. je voľnica.*

 *5.1. je prísny pôst, teda zdržanlivosť od mäsa, mlieka, vajec s pôstom.*

 *Na posvätenie domu alebo bytu je potrebné sa prihlásiť vopred.*